Heliamfora
Heliamfora (Heliamphora) – saracėnijinių (Sarraceniaceae) šeimos vabzdžiaėdžių augalų gentis. Turi piltuvėlio pavidalo gaudykles, kuriomis gaudo įkritusius vabzdžius ir juos suvirškina išskiriamais fermentais. Gaudyklė yra su plačiomis žiotimis, o virš jų yra nedidelis palinkęs gobtuvėlis, kuris išskiria nektarą. Augalai paplitę Brazilijos šiaurinėje dalyje, Gajanoje, Venesueloje. Auga sunkiai prieinamose vietose stalakalnių buveinėse. Kadangi tokias vietoves aplanko vis daugiau turistų, atsirado didelė grėsmė šiems augalams išnykti.